Farger.
Farger er viktig både i design og i dagliglivet.
De kan trekke blikket mot et bilde ... skape en spesiell stemning eller følelse ..., til og med kommunisere -
- noe viktig uten å bruke ord i det hele tatt.
Så hvordan vet vi hvilke farger som ser bra ut sammen, og hvilke som ikke gjør det?
Svaret er enkelt: fargelære.
Kunstnere og designere har fulgt fargelære i århundrer, men alle kan lære -
- mer om det.
Den kan hjelpe deg til å føle deg sikker i mange ulike situasjoner, enten det gjelder å velge farge til -
- et design eller å sette sammen det perfekte antrekket.
Alt som trengs, er litt innsikt, og du vil se på farger på en helt ny måte.
La oss starte helt på begynnelsen – med en oppfriskning av det grunnleggende.
Husker du at du lærte om primærfarger og sekundærfarger på skolen?
Da har du allerede noe kunnskap om fargelære.
Rødt og gult blir oransje, gult og blått blir grønt, og blått og rødt blir lilla.
Dersom vi blander disse fargene sammen, får vi enda flere midt-i-mellom-nyanser, som rødoransje og -
- gulgrønt.
Til sammen danner de det vi kaller en fargesirkel.
(Du kan sannsynligvis se hva navnet kommer av.)
La oss nå ta det hele et steg videre med fargetone, metning og valør.
Dette er termer du kanskje ikke støter på i dagliglivet, men de er nøkkelen til å forstå -
- mer nyanserte farger – som alle de små fargeprøvene i fargehandelen.
Fargetone er den letteste; det er egentlig bare et annet ord for "farge".
Metning refererer til intensitet – med andre ord, om fargen framstår rikere på nyanser -
- eller mer livfull.
Valør har å gjøre med hvor mørk eller lys fargen er, rangert fra svart til hvitt.
Som du kan se, gir dette oss mange forskjellige nyanser, fra en dyp rødlig brun til lys -
- pastellrosa.
Så hvordan setter vi alt dette sammen til fargeskjema som virker profesjonelle?
Det finnes faktisk utprøvde og nøyaktige oppskrifter, som er basert på noe vi kaller fargeharmoni, som -
- kan hjelpe oss.
Alt du trenger er fargesirkelen.
Den enkleste oppskriften på harmoni er monokromatisk, fordi den bare bruker én farge eller fargetone.
Bare velg et sted på fargesirkelen, og bruk kunnskapen din om metning og valør til å -
- skape varianter.
Det beste med monokromatiske fargeskjema er at de er garantert å matche.
Et analogt fargeskjema vil ha farger som står ved siden av hverandre på fargesirkelen, som -
- røde og oransje ... eller kaldere farger, som blåfarger og grønnfarger.
Ikke vær redd for å leke med paletten og skape din egen unike fortolkning.
Det er det disse oppskriftene egentlig er: utgangspunkt for å hjelpe til med å veilede og inspirere deg.
Komplementære farger er motsatt av hverandre på sirkelen; for eksempel blå og oransje... -
- eller de klassiske rød og grønn.
For å unngå komplementære fargeskjema som er overforenklet, skap litt variasjon ved å introdusere -
- lysere, mørkere eller umettede fargetoner.
Et splittet komplementært fargeskjema bruker fargene på hver side av den komplementære.
Dette gir deg det samme kontrastnivået, men flere farger å jobbe med (og potensielt -
- mer interessante resultater).
Et triadisk fargeskjema bruker tre farger med lik avstand mellom hver. Dette utgjør en perfekt trekant -
- i sirkelen.
Disse kombinasjonene kan bli ganske sterke – spesielt med primærfarger eller sekundærfarger – så pass på -
- når du bruker dem i arbeidet ditt.
Et tetradisk fargeskjema danner et rektangel i sirkelen, ved bruk av ikke ett, men to komplementære -
- fargepar.
Denne oppskriften fungerer best hvis du lar én farge dominere, mens de andre fungerer som en framheving.
Det finnes noen klassiske råd og advarsler når det gjelder farger.
Har du for eksempel noen gang sett farger som ser ut som de vibrerer når de er plassert ved siden av -
- hverandre?
Løsningen er å tone det ned – bokstavelig talt – og det er en enkel måte å gjøre det på.
Start med én farge og prøv å justere lysheten, mørkheten eller metningsgraden.
Noen ganger er litt kontrast alt fargepaletten din trenger.
Lesbarhet er en viktig faktor i ethvert design.
Fargene dine bør være tydelige og behagelige for øynene.
Noen ganger betyr det å ikke bruke farge – i det minste ikke i hver lille detalj.
Nøytrale farger som svart, hvitt, og grått kan hjelpe deg med å balansere designet ditt, så når -
- du virkelig bruker farger, skal det skille seg ut.
Enhver farge sender et budskap.
Det er viktig å ta i betraktning tonen i prosjektet ditt og velge en fargepalett som passer.
For eksempel har lyse farger en tendens til å skape en morsom og moderne atmosfære.
Umettede farger framstår ofte mer forretningsmessige.
Noen ganger avhenger alt av sammenhengen – du vil bli overrasket over hvor fleksible farger kan være.
Du kan finne idéer til fargeskjema på alle mulige slags interessante steder, fra reklame -
- og merkevarebygging til berømte kunstverk.
Du kan til og med bruke en web-ressurs til å lete blant fargepaletter eller generere din egen.
Selv erfarne designere henter inspirasjon fra verden rundt seg.
Det er ikke noe galt i å finne noe du liker, og lage det til ditt eget.
Overalt hvor du ser, er det farger, farger og mer farger.
Det kan virke skummelt å bruke dem i arbeidet ditt, men det trenger det ikke å være.
Bare fortsett med å eksperimentere, og husk det du har lært om fargelære.
Snart vil det å bruke fantastiske farger føles som den naturligste ting i verden.
Vi håper du har likt å lære det grunnleggende om farger.
Sjekk ut resten av temaene våre om design, inkludert typografi, bilder, komposisjon.